EIROPAS KOMISIJA Briselē, 16.10.2018 COM(2018) 709 final 2019. GADA VISPĀRĒJĀ BUDŽETA PROJEKTA GROZĪJUMU VĒSTULE Nr.1

Atjauninātās aplēses par lauksaimniecības izdevumu vajadzībām





Vienošanos ietekme uz Komisijas priekšlikumiem un jauno iniciatīvu ietekme





Korekcijas, kas balstās uz jaunākajām izmaiņām



Tehniskas korekcijas























Ņemot vērā: –Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, –Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, un jo īpaši tās 42. pantu, –Eiropas Savienības 2019. finanšu gada vispārējā budžeta projektu, ko Komisija pieņēma 2018. gada 21. jūnijā, Eiropas Komisija paskaidrojuma rakstā izklāstīto iemeslu dēļ ar šo iesniedz Eiropas Parlamentam un Padomei Eiropas Savienības 2019. finanšu gada vispārējā budžeta projekta grozījumu vēstuli Nr. 1. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļvietnē ( http://eur-lex.europa.eu/budget/www/index-lv.htm ). Informācijas nolūkos šā kopsavilkuma izmaiņas angļu valodā ir pievienotas kā budžeta pielikums. SATURA RĀDĪTĀJS 1. Ievads 2. Eiropas Lauksaimniecības garantiju fonds 2.1. Pārskats 2.2. Sīkākas piezīmes 2.3. Detalizēti skaitļi pa budžeta pozīcijām 3. Vienošanās ietekme uz Komisijas priekšlikumiem 3.1. Eiropas aizsardzības rūpniecības attīstības programma 3.2. Eiropas Solidaritātes korpuss 3.3. Strukturālo reformu atbalsta programma 4. Komisijas jauno iniciatīvu ietekme 4.1. Eiropas Robežu un krasta apsardzes aģentūras stiprināšana

4.3. Grozījumi Eiropas politisko partiju un Eiropas politisko fondu iestādes regulā 5. Citas korekcijas, pamatojoties uz jaunākajām izmaiņām 5.1. ES iemaksas palielināšana attiecībā uz Eiropas Savienības Aģentūru tiesībaizsardzības sadarbībai 5.2. Eiropas Prokuratūras stiprināšana 5.3. Štatu saraksta grozījumi Eiropas Aģentūrā lielapjoma IT sistēmu darbības pārvaldībai brīvības, drošības un tiesiskuma telpā 5.4. Eiropas Ārējās darbības dienesta stiprināšana 6. Tehniskas korekcijas 6.1. Eiropas Zāļu aģentūras štatu saraksta grozījumi 6.2. Grozījumi attiecībā uz budžeta piezīmi par Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu programmas (ISA2) atbalsta izdevumiem 7. Kopsavilkuma tabula pa DFS izdevumu kategorijām 1.Ievads Šajā 2019. gada budžeta projekta grozījumu vēstulē Nr. 1 (GV Nr. 1/2019) ir iekļauti turpmāk norādītie elementi. ¾Atjaunināti dati par lauksaimniecības izdevumu aplēstajām vajadzībām, piešķirtajiem ieņēmumiem un apropriācijām. Papildus mainīgajiem tirgus faktoriem grozījumu vēstulē Nr. 1/2019 ir iestrādāta arī to lauksaimniecības nozares lēmumu ietekme, kuri pieņemti kopš 2019. gada BP apstiprināšanas 2018. gada jūnijā, kā arī citi priekšlikumi, kuriem būs būtiska ietekme 2019. gadā. ¾Atjaunināti dati par saistību un maksājumu apropriācijām, kas izriet no nesen panāktās politiskās vienošanās starp Eiropas Parlamentu un Padomi par šādiem Komisijas priekšlikumiem: §Eiropas Aizsardzības rūpniecības attīstības programmas izveide; §Eiropas Solidaritātes korpusa izveide; §vispārējā mērķa pielāgošana un strukturālo reformu atbalsta programmas finansējuma palielinājums. ¾Ietekme, ko radīs Komisijas nesen iesniegtās jaunās iniciatīvas par: §Eiropas Robežu un krasta apsardzes aģentūru;

§Eiropas Savienības Patvēruma aģentūru; §Eiropas politisko partiju un Eiropas politisko fondu iestādi. ¾Citas korekcijas, kas balstās uz jaunākajām izmaiņām tādās sfērās kā Eiropols, eu-LISA, Eiropas Prokuratūra, Eiropas Ārējās darbības dienests un ilgtspējīgas zivsaimniecības partnerattiecību nolīgumi. ¾Tehniskas korekcijas attiecībā uz Eiropas Zāļu aģentūras štatu sarakstu un programmas ISA² atbalsta izdevumu pozīcijas budžeta piezīmi. Kopumā GV Nr. 1/2019 neto ietekme uz 2019. gada budžeta projekta izdevumiem ir samazinājums par 45,0 miljoniem EUR saistību apropriācijās un par 85,0 miljoniem EUR maksājumu apropriācijās. 2.Eiropas Lauksaimniecības garantiju fonds 2.1. Pārskats GV Nr. 1/2019 nolūks ir atjaunināt aplēses par lauksaimniecības izdevumiem, pamatojoties uz visjaunākajiem ekonomikas datiem un tiesisko regulējumu. 2018. gada septembra beigās Komisijas rīcībā ir pirmās norādes par 2018. gada ražošanas apjomu un lauksaimniecības tirgu prognozēm, un tas ir 2019. gada budžeta vajadzību aplēses atjaunināšanas pamats. Papildus tam, ka tiek ņemti vērā tirgus faktori, šajā GV Nr. 1/2019 iekļauta arī ietekme, ko rada likumdošanas lēmumi, kas lauksaimniecības nozarē pieņemti kopš 2018. gada maija, kad tika sagatavots 2019. gada budžeta projekts, kā arī daži sagatavošanā esoši lēmumi, kuri tiks pieņemti drīzumā.



Kopumā ELGF 2019. gada vajadzības (pēc tam, kad ir ņemti vērā ELGF noteikumi saistībā ar t. s. finanšu disciplīnu tagad tiek lēstas 44 254,4 miljonu EUR apmērā, kas salīdzinājumā ar 2019. gada budžeta projektu ir pieaugums par 91,9 miljoniem EUR. Šis pieaugums galvenokārt ir saistīts ar dažām papildu vajadzībām (+52,0 miljoni EUR) 05 03. nodaļā “Tiešie maksājumi, kuru mērķis ir veicināt lauku saimniecību ienākumus, ierobežot saimniecību ienākumu svārstības un sasniegt vides un klimata jomā izvirzītos mērķus”. Turklāt ir nelieli grozījumi attiecībā uz 05 02. nodaļu “Lauksaimniecības nozares konkurētspējas uzlabošana ar intervences pasākumiem lauksaimniecības tirgos”, kā arī 05 07. nodaļā “Eiropas Lauksaimniecības garantiju fonda (ELGF) finansēto lauksaimniecības izdevumu revīzija”, attiecīgi +10,0 miljoni EUR un +29,9 miljoni EUR. Sagaidāms, ka 2019. gadā pieejamā piešķirto ieņēmumu summa palielināsies no 549,1 miljona EUR 2019. gada budžeta projektā līdz 825,0 miljoniem EUR (+275,9 miljoni EUR), un tas pilnībā kompensēs papildu vajadzības. Atjauninātās aplēses attiecas uz summām, kas izriet no grāmatojumu noskaidrošanas lēmumiem (+ 88,9 miljoni EUR) un pārkāpumiem (-4 miljoni EUR). Turklāt GV Nr. 1/2019 ir iekļauta paredzētā piešķirto ieņēmumu pārnešana no 2018. gada uz 2019. gadu 191,0 miljona EUR apmērā (paredzamais ELGF “pārpalikums”) . Aplēstajā pārpalikumā nav ietvertas neizlietotās apropriācijas no 2018. gada rezerves krīzes situācijām lauksaimniecības nozarē (459,5 miljoni EUR), kas netiks izmantotas. Saskaņā ar 2019. gada finanšu disciplīnu šīs neizlietotās apropriācijas tiks pārnestas uz kompensāciju lauksaimniekiem. Šo atjauninājumu rezultātā Komisija ierosina samazināt lauksaimniecības izdevumu aplēses par -184,0 miljoniem EUR salīdzinājumā ar 2019. gada budžeta projektu. ELGF vajadzību segšanai 2019. gadam ir vajadzīgas saistību apropriācijas 43 464,4 miljonu EUR apmērā, kurās iekļauti 468,7 miljoni EUR rezervei krīzes situācijām lauksaimniecības nozarē. Šī kopējā summa ir mazāka nekā ELGF neto pakārtotais maksimālais apjoms, proti, 44 880,3 miljoni EUR. Tas nozīmē, ka finanšu disciplīnas mehānismu piemēros tikai tam, lai 2019. finanšu gadam izveidotu rezervi krīzes situācijām lauksaimniecības nozarē . 2.2. Sīkākas piezīmes 05 02 — Lauksaimniecības nozares konkurētspējas veicināšana ar intervences pasākumiem lauksaimniecības tirgos (apropriācijas -30,0 miljoni EUR) (miljonos EUR, noapaļoti skaitļi pašreizējās cenās) Intervences pasākumi lauksaimniecības tirgos 2019. gada budžeta projekts Grozījumu vēstule

Nr. 1/2019 2019. gada budžeta projekts

(t. sk. GV Nr. 1/2019) Vajadzības 2 613,2 +10,0 2 623,2 -Aplēstie piešķirtie ieņēmumi, kas pieejami 2018. gadā 100,0 +40,0 140,0 Pieprasītās apropriācijas 2 513,2 -30,0 2 483,2 Kopumā vajadzības intervences pasākumiem lauksaimniecības tirgos nedaudz palielinās par 10,0 miljoniem EUR salīdzinājumā ar 2019. gada budžeta projektu. GV Nr. 1/2019 pieprasītās apropriācijas var tikt samazinātas par 30,0 miljoniem EUR, jo piešķirtie ieņēmumi, kas, kā sagaidāms, būs pieejami 05 02. nodaļā (140,0 miljonu EUR apmērā), ir par 40,0 miljoniem EUR lielāki salīdzinājumā ar 2019. gada BP.



Attiecībā uz augļiem un dārzeņiem Komisija ierosina apropriācijas budžeta 05 02 08 03. postenim (Ražotāju organizāciju darbības fondi) samazināt par 40 miljoniem EUR salīdzinājumā ar 2019. gada budžeta projektu. Lai apmierinātu visas vajadzības, 2019. gadā būs jāiekasē papildu piešķirtie ieņēmumi. Apropriācijas, kas rodas šā samazinājuma rezultātā, tiks izmantotas pārvietošanai uz budžeta 13 08 02. pantu (SRAP — Operatīvā tehniskā palīdzība, kas pārcelta no 2. izdevumu kategorijas), atspoguļojot politisko vienošanos, kas panākta starp Eiropas Parlamentu un Padomi par Komisijas priekšlikumu palielināt Strukturālo reformu atbalsta programmas (SRAP) finansējumu (3.3. punktu zemāk). Apropriācijas piena nozarei (budžeta 05 02 12. pants) samazinās par 3,0 miljoniem EUR, atspoguļojot sausā vājpiena pulvera intervences krājumu pārdošanas vienmērīgu gaitu, kas samazina uzglabāšanas izmaksas par krājumos esošajiem atlikušajiem daudzumiem. Vēl citas izmaiņas, kas GV Nr. 1/2019 ierosinātas tirgus pasākumu jomā, attiecas uz mājputnu nozari (budžeta 05 02 15 99. postenis), proti, palielinājums par 13,0 miljoniem EUR, kas attiecas uz lauksaimniekiem paredzētiem īpašiem ārkārtas pasākumiem pēc putnu gripas uzliesmojumiem.

05 03 — Tiešie maksājumi, kuru mērķis ir papildināt lauku saimniecību ienākumus, mazināt lauku saimniecību ienākumu svārstības un sasniegt vides un klimata jomā izvirzītos mērķus (apropriācijas - 183,9 miljoni EUR) (miljonos EUR, noapaļoti skaitļi pašreizējās cenās) Tiešie maksājumi 2019. gada budžeta projekts Grozījumu vēstule

Nr. 1/2019 2019. gada budžeta projekts

(t. sk. GV Nr. 1/2019) Pēc finanšu disciplīnas (ieskaitot kredītus “Rezerve krīzes situācijām lauksaimniecības nozarē”) Vajadzības 41 430,7 +52,0 41 482,7 -Aplēstie piešķirtie ieņēmumi, kas pieejami 2018. gadā 449,1 +235,9 685,0 Pieprasītās apropriācijas 40 981,6 -183,9 40 797,7 Salīdzinot ar 2019. gada budžeta projektu, 05 03. nodaļai pieprasītās apropriācijas ir pārskatītas un samazinātas par 183,9 miljoniem EUR. Šīs izmaiņas galvenokārt ir saistītas ar ieņēmumu lielāku summu (+235,9 miljoni EUR ), kas piešķirta 05 03 01 10. postenim “Pamata maksājuma shēma (PMS)”. Ir arī dažas izmaiņas tiešo maksājumu budžeta posteņos, kuras atspoguļo atjauninātas vajadzību aplēses. Citi lauksaimniecības izdevumi, ko finansē no Eiropas Lauksaimniecības garantiju fonda (ELGF) (apropriācijas +29,9 miljoni EUR) Saistībā ar Tiesas nolēmumu par bijušajām cukura ražošanas nodevām apropriācijas budžeta 05 07 02. pantam “Strīdu izšķiršana” ir jāpalielina par 29,0 miljoniem EUR. Daži maksājumi, kurus sākotnēji bija paredzēts deklarēt 2018. gadā, ir atlikti uz 2019. gadu. Turklāt ir daži nelieli atjauninājumi attiecībā uz budžeta posteņiem 05 07 01 06 “Finanšu korekcijas par labu dalībvalstīm saskaņā ar grāmatojumu noskaidrošanas lēmumiem” un 05 07 01 07 “Finanšu korekcijas par labu dalībvalstīm saskaņā ar atbilstības noskaidrošanas lēmumiem”. 2.3. Detalizēti skaitļi pa budžeta pozīcijām EUR Budžeta pozīcija Nosaukums Saistību apropriācijas Maksājumu apropriācijas III iedaļa — Eiropas Komisija 05 02 08 03 Ražotāju organizāciju darbības fondi -40 000 000 -40 000 000 05 02 12 02 Sausā vājpiena uzglabāšanas pasākumi -3 000 000 -3 000 000 05 02 15 99 Citi pasākumi attiecībā uz cūkgaļu, mājputnu gaļu, olām, biškopības un citiem dzīvnieku izcelsmes produktiem 13 000 000 13 000 000 Starpsumma 05 02 -30 000 0 000 -30 000 0 000 05 03 01 02 Vienotā platībmaksājuma shēma (VPMS) 71 000 000 71 000 000 05 03 01 07 Pārdalošs maksājums -5 000 000 -5 000 000 05 03 01 10 Pamata maksājuma shēma (PMS) -242 900 0 000 -242 900 0 000 05 03 01 11 Maksājums par klimatam un videi labvēlīgu lauksaimniecības praksi 102 000 0 000 102 000 0 000 05 03 01 13 Maksājums gados jauniem lauksaimniekiem 34 000 0 000 34 000 0 000 05 03 01 99 Citi (atsaistītie tiešie maksājumi) 11 000 000 11 000 000 05 03 02 40 Kultūratkarīgais maksājums par kokvilnu 4 000 000 4 000 000 05 03 02 50 POSEI – Eiropas Savienības atbalsta programmas 1 000 000 1 000 000 05 03 02 60 Brīvprātīga saistītā atbalsta shēma 73 000 000 73 000 000 05 03 02 61 Mazo lauksaimnieku atbalsta shēma -231 000 000 -231 000 000 05 03 02 99 Citi (tiešie maksājumi) -1 000 000 -1 000 000 Starpsumma 05 03 -183 900 000 -183 900 000 05 07 01 06 Izdevumi, kas izriet no finanšu korekcijām, kuras izdarītas par labu dalībvalstīm saskaņā ar lēmumiem par iepriekšējo gadu grāmatojumu uzskaites noskaidrošanu attiecībā uz dalītas pārvaldības izdevumiem saskaņā ar ELVGF Garantiju nodaļu (iepriekšējie pasākumi) un ELGF -1 700 000 -1 700 000 05 07 01 07 Izdevumi, kas izriet no finanšu korekcijām, kuras izdarītas par labu dalībvalstīm saskaņā ar lēmumiem par iepriekšējo gadu grāmatojumu atbilstības noskaidrošanu attiecībā uz dalītas pārvaldības izdevumiem saskaņā ar ELVGF Garantiju nodaļu (iepriekšējie pasākumi) un ELGF 2 600 000 2 600 000 05 07 02 Strīdu izšķiršana 29 000 000 29 000 000 Starpsumma 05 07 +29 900 000 +29 900 000 Kopā ELGF -184 000 000 -184 000 000 05 02. un 05 03. nodaļas budžeta piezīmes, kā arī budžeta piezīmes attiecībā uz ieņēmumu 6701. un 6702. pantu ir koriģētas budžeta pielikumā. 3.Vienošanās ietekme uz Komisijas priekšlikumiem 3.1. Eiropas aizsardzības rūpniecības attīstības programma Lai atspoguļotu politisko vienošanos, kas 2018. gada maijā tika panākta starp Eiropas Parlamentu un Padomi par Komisijas 2017. gada maijā iesniegto priekšlikumu, Komisija ierosina atjaunināt saistību apropriācijas, kas paredzētas Eiropas Aizsardzības rūpniecības attīstības programmai (EARAP). Vienošanās paredz pēc dalībvalstu pieprasījuma starp dalībvalstīm un Komisiju ES klasificētas informācijas apmaiņas vajadzībām izveidot drošu tīklu ar šifrēšanas sistēmu. Tiek ierosināts šo pieprasījumu, kas nebija paredzēts Komisijas priekšlikumā, finansēt no programmas administratīvā atbalsta izdevumu pozīcijas. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Eiropas Komisija 02 01 04 05 Atbalsta izdevumi Eiropas Aizsardzības rūpniecības attīstības programmai (EARAP) 1 750 000 1 750 000 02 05 01 Globālās satelītu radionavigācijas infrastruktūras un pakalpojumu (Galileo) izveide un nodrošināšana līdz 2020. gadam 15 950 000 - 02 06 01 Darbības pakalpojumu sniegšana, kuru pamatā ir novērošana no kosmosa un in situ dati (Copernicus) 2 000 000 - 02 07 01 Eiropas Aizsardzības rūpniecības attīstības programma (EARAP) 243 250 000 145 250 000 09 03 03 Eiropas digitālo pakalpojumu infrastruktūras sadarbspējas, ilgtspējīgas izvēršanas, ekspluatācijas un modernizācijas veicināšana, kā arī Eiropas līmeņa koordinācija 1 992 858 - 32 02 01 01 Turpmāka iekšējā enerģijas tirgus integrācija un elektrotīklu un gāzes tīklu sadarbspēja pāri robežām 3 985 714 - 32 02 01 02 Savienības energoapgādes drošības nostiprināšana 3 985 714 - 32 02 01 03 Ilgtspējīgas attīstības un vides aizsardzības veicināšana 3 985 714 - 32 05 01 02 ITER iekārtu būvniecība, ekspluatācija un izmantošana – ITER Eiropas kopuzņēmums – Kodolsintēze enerģētikas vajadzībām (F4E) 6 050 000 - 40 01 40 Administratīvā rezerve -300 000 -300 000 40 02 41 Diferencētās apropriācijas -244 700 000 -146 700 000 Kopā 37 950 000 - 40 01 40. un 40 02 41. panta budžeta piezīmes ir koriģētas budžeta pielikumā. 3.2. Eiropas Solidaritātes korpuss Lai atspoguļotu politisko vienošanos, kas 2018. gada jūnijā tika panākta starp Eiropas Parlamentu un Padomi par Komisijas 2017. gada jūnijā iesniegto priekšlikumu, Komisija ierosina atjaunināt saistību un maksājumu apropriācijas, kas paredzētas Eiropas Solidaritātes korpusam. No vienošanās izriet, ka ir vajadzīgas šādas izmaiņas 2019. gada budžeta projektā: ¾ESK ģeogrāfiskā tvēruma paplašināšana no ES-28 līdz “Erasmus +” līmenim nozīmē 28,1 miljona EUR pārvietošanu no “Erasmus +” uz ESK saistību apropriācijās, ar attiecīgajām maksājumu apropriāciju korekcijām; ¾jāatceļ Eiropas Sociālā fonda (ESF) tehniskās palīdzības iemaksa Eiropas Solidaritātes korpusam 2019. gadā (12,1 miljons EUR), kuru no jauna piešķirs galvenajai ESF tehniskās palīdzības pozīcijai, un jāveic attiecīgās maksājumu apropriāciju korekcijas.

Šo atcelšanu kompensē par 6,1 miljonu EUR no nepiešķirtās rezerves un 6 miljoniem EUR no šādiem pārvietojumiem, kas norādīti 1.a izdevumu kategorijā: ¾2019. gada budžeta projektā Komisijas pieprasījums ES līdzsvarojošajai iemaksai Eiropas Ķimikāliju aģentūrai (ECHA, 61,4 miljoni EUR) bija balstīts uz piesardzīgu aplēsi par ienākumiem no maksas. Ņemot vērā ienākumus no maksas, kas faktiski saņemti 2018. gadā, var darīt pieejamus 3 miljonus EUR; ¾Eiropas Jūras drošības aģentūra (EMSA) ir saskārusies ar dažiem kavējumiem dronu pakalpojumu ieviešanā sabiedrisko uzdevumu izpildei jūrā. Kamēr aģentūra cenšas mazināt šos kavējumus, tiek ierosināts darīt pieejamus 2,0 miljonus EUR; ¾Komisija ierosina par 1,0 miljonu EUR (-5 %) samazināt apropriācijas, kas pieprasītas kodolmateriālu drošības kontrolei. Ņemot vērā iepriekšējo izpildi, samazinātajai summai vajadzētu būt pietiekamai, lai veiktu 2019. gadam paredzētās darbības. Turklāt saskaņā ar izmaksu un ieguvumu analīzi attiecībā uz Eiropas Solidaritātes korpusa izpildes daļēju deleģēšanu Izglītības, audiovizuālās jomas un kultūras izpildaģentūrai (EACEA) Komisija ierosina pārnest 0,9 miljonus EUR gan saistību, gan maksājumu apropriācijās no ESK administratīvā atbalsta izdevumu pozīcijas uz EACEA iemaksas pozīciju. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa — Eiropas Komisija 02 03 03 Eiropas Ķimikāliju aģentūra – Tiesību akti par ķīmiskajām vielām -3 000 000 -3 000 000 04 02 63 01 Eiropas Sociālais fonds – operatīvā tehniskā palīdzība 12 078 000 8 454 600 04 02 65 Eiropas Solidaritātes korpuss – iemaksa no Eiropas Sociālā fonda - 3 330 600 05 04 60 04 Eiropas Solidaritātes korpuss – iemaksa no Eiropas Lauksaimniecības fonda lauku attīstībai (ELFLA) - 540 000 06 02 03 01 Eiropas Jūras drošības aģentūra -2 000 000 -2 000 000 07 02 07 Eiropas Solidaritātes korpuss – iemaksa no LIFE Vides apakšprogrammas 1 000 000 1 000 000 15 01 04 03 Atbalsta izdevumi Eiropas Solidaritātes korpusam 3 612 500 3 612 500 15 01 06 03 Izglītības, audiovizuālās jomas un kultūras izpildaģentūra – iemaksa no Eiropas Solidaritātes korpusa 937 500 937 500 15 02 01 01 Izcilības un sadarbības veicināšana Eiropas izglītības un apmācības nozarē un šīs nozares atbilstības darba tirgum veicināšana -1 900 000 -1 900 000 15 02 01 02 Izcilības un sadarbības veicināšana Eiropas jauniešu lietu jomā un jauniešu dalības Eiropas demokrātiskajā dzīvē sekmēšana -26 200 000 -19 650 000 15 05 01 Eiropas Solidaritātes korpuss 138 774 568 115 000 000 23 03 01 03 Eiropas Solidaritātes korpuss — iemaksa no Savienības civilās aizsardzības mehānisma 2 000 000 2 000 000 32 03 01 Kodolmateriālu drošības kontrole -1 000 000 -1 000 000 34 02 05 Eiropas Solidaritātes korpuss – iemaksa no LIFE Klimata pasākumu apakšprogrammas 500 000 500 000 40 01 40 Administratīvā rezerve -4 550 000 -4 550 000 40 02 41 Diferencētās apropriācijas - 114 174 568 -99 341 200 Kopā 6 078 000 3 934 000 40 01 40. un 40 02 41. panta budžeta piezīmes ir koriģētas budžeta pielikumā. 3.3. Strukturālo reformu atbalsta programma Lai atspoguļotu politisko vienošanos, kas 2018. gada jūlijā tika panākta starp Eiropas Parlamentu un Padomi par Komisijas 2017. gada decembrī iesniegto priekšlikumu , Komisija ierosina atjaunināt saistību un maksājumu apropriācijas, kas paredzētas Eiropas Strukturālo reformu atbalsta programmai (SRAP).



Komisijas priekšlikumā tika ierosināts programmas finansējuma palielinājumu 40 miljonu EUR apmērā saistību apropriācijās finansēt saskaņā ar 1.b izdevumu kategoriju, izmantojot elastības instrumentu . Ņemot vērā ierobežoto rezerves pieejamību šajā izdevumu kategorijā (1,9 miljoni EUR), tika ierosināts elastības instrumenta ietvaros mobilizēt 38,1 miljonu EUR. Saskaņā ar panākto politisko vienošanos 2019. gada palielinājums tiks finansēts, izmantojot pārvietojumus no 2. izdevumu kategorijas (sk. 2.2. punktu iepriekš), tādējādi ierosinātā elastības instrumenta mobilizācija tiek atsaukta. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa – Eiropas Komisija 13 08 01 Strukturālo reformu atbalsta programma (SRAP) – operatīvā tehniskā palīdzība, kas pārcelta no H1b (ESF, ERAF un KF) -40 000 000 -17 200 000 13 08 02 Strukturālo reformu atbalsta programma (SRAP) – operatīvā tehniskā palīdzība, kas pārcelta no H2 (ELFLA) 40 000 000 17 200 000 Kopā - - 4.Komisijas jauno iniciatīvu ietekme 4.1. Eiropas Robežu un krasta apsardzes aģentūras stiprināšana Komisijas devums valstu vadītāju sanāksmei Zalcburgā 2018. gada 19. un 20. septembrī bija ierosinājums pagarināt Eiropas Robežu un krasta apsardzes aģentūras pilnvaras un līdz 2020. gada beigām izveidot 10 000 robežsargu pastāvīgu korpusu. Pastāvīgo korpusu ir ierosināts veidot no trīs kategoriju darbiniekiem: aģentūras personāls, ilgtermiņa norīkotais personāls no dalībvalstīm un īstermiņa norīkotais personāls no dalībvalstīm, pakāpeniski pārejot uz aģentūras personālu un ilgtermiņa norīkojumiem. Komisija ierosina 2019. gada budžetā iekļaut 375 štatu saraksta vietas, kas paredzētas kā aģentūras pašas darbinieki, kuri papildinās Eiropas Robežu un krasta apsardzes pastāvīgo korpusu, un palielināt ES iemaksu par 19 miljoniem EUR saistību un maksājumu apropriācijās, lai nodrošinātu šo amata vietu finansēšanu. Tam vajadzētu dot iespēju aģentūrai sākt darbā pieņemšanu nekavējoties, tiklīdz tiks panākta politiskā vienošanās par tās pilnvaru pagarināšanu. Kopā ar 375 līgumdarbinieku veidoto papildinājumu tas ļautu aģentūrai 2019. gada gaitā pieņemt darbā 750 papildu darbiniekus. Ņemot vērā, ka 3. izdevumu kategorijā nav rezerves un nav iespējams veikt pārdali, Komisija ierosina attiecīgi grozīt elastības instrumenta mobilizāciju.

Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa – Eiropas Komisija 18 02 03 Eiropas Robežu un krasta apsardzes aģentūra (Frontex) 19 321 000 19 321 000 Kopā 19 321 000 19 321 000 Atjauninātais štatu saraksts ir iekļauts budžeta pielikumā. 4.2. ES iemaksas palielināšana Eiropas Savienības Patvēruma aģentūras vajadzībām Komisija saistībā ar valstu vadītāju sanāksmi Zalcburgā 2018. gada 19. un 20. septembrī ierosināja pagarināt Eiropas Savienības Patvēruma aģentūras pilnvaras, lai stiprinātu tās kapacitāti sniegt operatīvu atbalstu dalībvalstīm tur, kur tas vajadzīgs. Lai aģentūra varētu sniegt lielāku tehnisko un operatīvo palīdzību, Komisija ierosina palielināt ES iemaksu aģentūrai par 55 miljoniem EUR saistību un maksājumu apropriācijās. Ņemot vērā, ka 3. izdevumu kategorijā nav rezerves un nav iespējams veikt pārdali, Komisija ierosina attiecīgi grozīt elastības instrumenta mobilizāciju. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa – Eiropas Komisija 18 03 02 Eiropas Patvēruma atbalsta birojs (EASO) 55 000 000 55 000 000 Kopā 55 000 000 55 000 000 4.3. Grozījumi Eiropas politisko partiju un Eiropas politisko fondu iestādes regulā Eiropas Parlamenta un Padomes 2014. gada 22. oktobra Regula (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu tika ieviesta, lai palielinātu Eiropas politisko partiju un ar tām saistīto politisko fondu redzamību, atzīšanu, efektivitāti, pārredzamību un pārskatatbildību. Tika izveidota neatkarīga Eiropas Politisko partiju un Eiropas politisko fondu iestāde (“Iestāde”), kuras mērķis ir reģistrēt, pārraudzīt un, ja vajadzīgs, piemērot sankcijas Eiropas politiskajām partijām un Eiropas politiskajiem fondiem, kā arī izskatīt gadījumus, kad šādi subjekti, iespējams, nav ievērojuši Eiropas pamatvērtības. Komisija saistībā ar valstu vadītāju sanāksmi Zalcburgā 2018. gada 19. un 20. septembrī pieņēma priekšlikumu, ar kuru groza šo regulu attiecībā uz verifikācijas procedūru, kas saistīta ar persondatu aizsardzības noteikumu pārkāpumiem Eiropas Parlamenta vēlēšanu kontekstā. Lai Iestāde varētu netraucēti un efektīvi darboties, tiek ierosināts Eiropas Parlamenta štatu sarakstā iekļaut 9 amata vietas papildus Iestādes direktora pagaidu amata vietai, kas jau ir iekļauta 2019. gada budžeta projektā. Tādējādi Iestādei tiks piešķirtas 10 amata vietas. Ņemot vērā laiku, kas vajadzīgs, lai pieņemtu darbā pastāvīgos darbiniekus, 2019. gada budžeta projekta iedaļā attiecībā uz Parlamentu ir ierosināts 2019. gadam palielināt apropriācijas līdz līmenim, kas atbilst sešiem vidējās faktiskās darbības mēnešiem.



Lai sniegtu tūlītēju atbalstu Iestādei, 2019. gada budžeta projekta iedaļā attiecībā uz Eiropas Parlamentu tiek ierosināts 2019. gadam palielināt apropriācijas līdz līmenim, kas atbilst 6 līgumdarbiniekiem uz sešiem faktiskās darbības mēnešiem. Šo pieaugumu kompensēs līdzvērtīgs samazinājums Komisijas iedaļā. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas I iedaļa – Eiropas Parlaments 1 2 0 0 Atalgojums un pabalsti 535 500 535 500 1 4 0 0 Pārējie darbinieki – Ģenerālsekretariāts un politiskās grupas 150 000 150 000 Starpsumma – I iedaļa 685 500 685 500 III iedaļa – Eiropas Komisija 27 01 02 09 Ārštata darbinieki – Nedecentralizēta pārvaldība -150 000 -150 000 Starpsumma – III iedaļa -150 000 -150 000 Kopā 535 500 535 500 Atjauninātais štatu saraksts ir iekļauts budžeta pielikumā. 5.Citas korekcijas, pamatojoties uz jaunākajām izmaiņām 5.1. ES iemaksas palielināšana attiecībā uz Eiropas Savienības Aģentūru tiesībaizsardzības sadarbībai

Eiropas Drošības programmas ietvaros liela nozīme ir Eiropas Savienības aģentūrai tiesībaizsardzības sadarbībai (Eiropols), kas ir centrālais mezgls terorisma apkarošanā ES un veicina saskaņotu reakciju uz pastāvošajiem un paredzamajiem terorisma draudiem un iespējamiem uzbrukumiem. Pēc nesenajiem teroristu uzbrukumiem Eiropā strauji pieaudzis ar Eiropolu īstenojamās datu apmaiņas apjoms un lietotāju skaits, kas rada vajadzību modernizēt aģentūras galvenās IT sistēmas. Šā iemesla dēļ Komisija ierosina palielināt ES iemaksu Eiropolā par 5,0 miljoniem EUR. Papildus tam Komisija pieprasa vēl 3 miljonus EUR, lai papildu drošības pārbaužu īstenošanai piesaistītu pieaicinātās amatpersonas, tādējādi paplašinot Eiropola shēmu; šādas pārbaudes ir galvenais instruments, ar kuru atbalstīt dalībvalstis nelegālās migrācijas novēršanā visos esošajos un jaunajos maršrutos. Tādējādi Komisijas novērtējums par Eiropola kopējām papildu vajadzībām sasniedz 8,0 miljonus EUR saistību un maksājumu apropriācijās. Ņemot vērā, ka 3. pozīcijā nav rezerves un nav iespējams veikt pārdali, Komisija ierosina attiecīgi grozīt elastības instrumenta mobilizāciju. Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa – Eiropas Komisija 18 02 04 Eiropas Savienības Aģentūra tiesībaizsardzības sadarbībai (Eiropols) 8 000 000 8 000 000 Kopā 8 000 000 8 000 000



5.2. Eiropas Prokuratūras stiprināšana Eiropas Prokuratūra (EPPO) tika izveidota 2017. gada oktobrī, īstenojot ciešāku sadarbību ar tobrīd 20 iesaistītajām valstīm. Kopš tā laika ir apstiprināta Maltas un Nīderlandes dalība EPPO. Tā kā Prokuratūras darbība balstās uz kolēģijas modeli, darbā jāpieņem vēl divi papildu Eiropas prokurori. Sagaidāms, ka no šo divu jauno valstu dalības izrietošais lietu skaits būs samērā mazs, tāpēc nav paredzams, ka būs vajadzīgs turpmāks EPPO darbinieku skaita palielinājums salīdzinājumā ar pārskatīto 2017. gada septembra tiesību akta finanšu pārskatu. Turklāt, ņemot vērā Prokuratūras funkcijas un ar šiem amatiem saistīto statusu un atbildību, ir svarīgi piesaistīt augsti kvalificētus kandidātus, tāpēc Komisija ierosina Eiropas galveno prokuroru un 22 Eiropas prokurorus pieņemt darbā attiecīgi AD15 un AD13 pakāpē. Ņemot vērā, ka EPPO darbiniekus plānots darbā pieņemt pēc 2019. gada, papildu finansējums salīdzinājumā ar ES iemaksu, kas iekļauta 2019. gada budžeta projektā (4,9 miljoni EUR), nav vajadzīgs. Atjauninātais štatu saraksts ir iekļauts budžeta pielikumā. 5.3. Štatu saraksta grozījumi Eiropas Aģentūrā lielapjoma IT sistēmu darbības pārvaldībai brīvības, drošības un tiesiskuma telpā Vienošanās, kas panākta starp Eiropas Parlamentu un Padomi par pārskatīto regulu, ar kuru dibina Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA), paredz izveidot izpilddirektora vietnieka amatu, lai nodrošinātu palīdzību izpilddirektoram un izpilddirektora aizvietošanu. Tā kā Komisijas priekšlikumā šāda amata vieta nebija iekļauta, tiek ierosināts štatu saraksta amata vietu AD5 paaugstināt līdz AD13, lai Aģentūra varētu pieņemt darbā izpilddirektora vietnieku. Tam nav ietekmes uz ES iemaksu, kas pieprasīta Aģentūrai. Atjauninātais štatu saraksts ir iekļauts budžeta pielikumā. 5.4. Eiropas Ārējās darbības dienesta stiprināšana 2019. gada budžeta projektā vairāki posteņi netika iekļauti Eiropas Ārējās darbības dienesta (EĀDD) iedaļā, jo ar tām saistītie lēmumu pieņemšanas procesi nebija pietiekami pavirzījušies uz priekšu. Četros no šiem jautājumiem tagad ir vērojams progress, kas attaisno to iekļaušanu, proti: ¾delegāciju atvēršana Turkmenistānā un Kuveitā un pastāvīgas klātbūtnes izveide Hāgā; ¾Savienības klātbūtnes saglabāšana Belfāstā; ¾militārie padomnieki delegācijās; ¾ES Militārā štāba (EUMS) izlūkošanas direktorāta nostiprināšana.

Tas visos gadījumos attiecas uz jauniem pienākumiem, kurus vai nu apstiprinājusi Padome, vai kuri saņēmuši spēcīgu politisko atbalstu no dalībvalstīm un kuru īstenošanai nav paredzēti resursi EĀDD pašreizējā vai turpmākajos budžetos.



5.4.1. Delegāciju atvēršana Turkmenistānā un Kuveitā un pastāvīgas klātbūtnes izveide Hāgā EĀDD 2018. gada pārskatā par delegāciju tīklu tika konstatēta nepieciešamība atvērt delegācijas Kuveitā un Turkmenistānā un izveidot pastāvīgo klātbūtni Hāgā. ¾Kuveita ir valsts, kas pastāvīgi uzņemas konstruktīvu lomu pieaugošā reģionālā saspīlējumā un kas ir piedāvājusi savu starpniecību ne tikai Persijas līča krīzes risināšanā, bet arī iespējama dialoga meklējumos starp abiem Persijas līča krastiem. Tā ir arī izrādījusi patiesu interesi būtiski uzlabot divpusējās attiecības ar ES. Pašlaik ES delegācija Saūda Arābijā ir akreditēta piecās Persijas līča valstīs, tostarp Kuveitā. Klātbūtne Kuveitā veicinātu labāku pārstāvības uzdevumu un klātbūtnes sadali reģionā un arī efektīvāk aptvertu Kataru. ¾Savu klātbūtni Vidusāzijā pastiprina tādi svarīgi dalībnieki kā Krievija un Ķīna. Turkmenistānai, kurai ir pasaulē ceturtās lielākās gāzes rezerves un stratēģiska ģeogrāfiskā atrašanās vieta, piemīt liela nozīme arī drošības jomā, un tā arvien vairāk raugās uz ES kā uz alternatīvu partneri sava reformu un modernizācijas procesa pabeigšanai. Turkmenistāna joprojām ir vienīgā Vidusāzijas valsts, kurā Eiropas Savienībai nav pilntiesīgas delegācijas. ES delegācijas atvēršana Ašgabatā ļautu pilnībā iesaistīties tādās stratēģiskas nozīmes jomās kā enerģija un drošība. ¾Hāga ir viens no pasaules daudzpusējās diplomātijas centriem, un tās politisko nozīmīgumu vairo darbs, ko īsteno Ķīmisko ieroču aizlieguma organizācija (OPCW). Tā kā līdz šim Eiropas Ārējās darbības dienestam ir bijusi tikai pagaidu klātbūtne, tiek uzskatīts, ka tā būtu jāpadara par pastāvīgu. Ārlietu padome oficiāli vienojās par šo divu delegāciju atvēršanu 2018. gada 16. jūlijā. Ņemot vērā gada pārskata secinājumus, 28. maija vēstulē Savienības Augstajai pārstāvei ārlietās un drošības politikas jautājumos (AP/PV) vairākas dalībvalstis arī ir paudušas stingru atbalstu EĀDD klātbūtnes pastiprināšanai Hāgā. Tādēļ 2019. gada budžeta projekta EĀDD iedaļā ir ierosināts iekļaut nepieciešamās apropriācijas un personālu, lai EĀDD varētu izveidot klātbūtni (3,2 miljoni EUR apropriācijās un 19 darbinieki, no tiem 9 štatu saraksta amata vietas un 10 vietējie darbinieki). Tā kā nav sagaidāms, ka 2019. gada 1. janvārī Kuveitas un Turkmenistānas delegācijas jau būs pilnībā izveidotas un pilnvērtīgi darbosies, tiek ierosināts finansējums tikai astoņiem (8) 2019. gada mēnešiem, kā arī nepieciešamās vienreizējās atvēršanas izmaksas. Ņemot vērā, ka Hāgā jau ir pagaidu klātbūtne, finansējums pastāvīgai klātbūtnei tiek ierosināts visam 2019. gadam. Atjauninātais štatu saraksts ir iekļauts budžeta pielikumā. 5.4.2. Savienības klātbūtnes punkta saglabāšana Belfāstā Ņemot vērā nenoteiktību attiecībā uz trim esošajiem reģionālajiem pārstāvniecības birojiem Apvienotajā Karalistē, 2019. gada budžeta projektā tika iekļautas tikai tās apropriācijas un personāls, kas vajadzīgs, lai atvērtu delegāciju Londonā. Kopš tā laika Komisija un EĀDD ir vienojušās saglabāt Belfāstas biroju un slēgt birojus Edinburgā un Kārdifā. EĀDD pašlaik sagatavo oficiālu pieprasījumu Padomei un Komisijai par delegācijas izveidi Londonā ar ES biroju Belfāstā. Ņemot vērā politisko nozīmi un pamatojoties uz novērtējumu par prognozējamākām resursu vajadzībām 2019. gadā, tiek ierosināts 2019. gada budžeta projekta EĀDD iedaļā iekļaut apropriācijas (0,9 miljonu EUR apmērā) un darbiniekus (5 amata vietas, tostarp 2 štatu saraksta amata vietas, 1 līgumdarbinieks un 2 vietējie darbinieki), kas nepieciešami, lai saglabātu biroju un tā darbību. Atjauninātais štatu saraksts ir iekļauts budžeta pielikumā. 5.4.3. Militārie padomnieki delegācijās Ar koncepciju par militārajiem konsultantiem ES delegācijās Politikas un drošības komiteja (PDK) tika iepazīstināta 2018. gada 13. martā, bet ES Militārā komiteja (ESMK) 2018. gada 14. martā. Pamatojoties uz abu struktūru pausto stingro atbalstu un sniegto informāciju, AP/PV apstiprināja pārskatīto koncepciju, un PDK to apstiprināja oktobra pirmajā pusē. Koncepcijā ierosināts ik gadu uz prioritārajām delegācijām norīkot 5 militāros padomniekus (norīkotos valstu ekspertus), pirmajos divos gados norīkojot līdz pat 10 padomniekiem un, iespējams, vēl lielāku skaitu turpmākajos gados. Lai īstenotu šo iniciatīvu, no 2019. gada ir jāpalielina EĀDD administratīvais budžets. Lai pirmajā posmā pieņemtu darbā līdz pat septiņiem ekspertiem un tādējādi paātrinātu īstenošanu, tiek ierosināts 2019. gada budžeta projekta EĀDD iedaļā iekļaut nepieciešamās apropriācijas (0,8 miljoni EUR). Vajadzīgās kompetences specifikas dēļ daži norīkojumi darbā būs ES delegācijās, kur ir augstas un nestandarta drošības izmaksas.

5.4.4. ES Militārā štāba (ESMŠ) izlūkošanas direktorāta nostiprināšana ES Militārā štāba (ESMŠ) izlūkošanas direktorāts nodrošina izlūkošanas atbalstu ES, jo īpaši attiecībā uz situācijas novērtējumiem, īpašajiem ziņojumiem un riska novērtējumiem. Tādējādi tas dod ieguldījumu politikas izstrādē, agrīnā brīdināšanā, iepriekšējā stratēģiskajā plānošanā un reaģēšanā uz krīzēm, kā arī kopējās drošības un aizsardzības politikas (KDAP) misiju/operāciju un mācību plānošanā un īstenošanā. Pieprasījums pēc direktorāta ieguldījuma ir liels un arvien pieaug, un tā rīcībā esošie resursi salīdzinājumā ar vajadzībām nav pietiekami. Kopš 2009. gada klientu skaits ir divkāršojies. Papildus ESMŠ vadībai klientu lokā ir Cilvēkresursu ģenerāldirektorāts un EĀDD, Eiropas Parlaments un Eiropas Komisija, tostarp tās priekšsēdētājs, un Padomes struktūras, konkrētāk, PDK un ESMK. Turklāt visi klienti – gan esošie, gan jaunie – arvien biežāk pieprasa vairāk pakalpojumu, kuri turklāt ir vairāk individualizēti un darbietilpīgāki. Turklāt visas informācijas sistēmas pašreizējā pārveide (piemēram, sociālo plašsaziņas līdzekļu ietekme) ir paātrinājusi informācijas plūsmu, kā rezultātā gandrīz visi klienti pieprasa pakalpojumus ar vēl īsākiem izpildes termiņiem, un tas rada lielāku slogu uz pieejamajiem resursiem. Pēc Padomes pieprasījuma veiktajā analīzē jeb novērtējumā par resursu vajadzībām ir konstatēta nepieciešamība izveidot papildu 5 līdzfinansētas valstu ekspertu amata vietas; analīzes rezultāti tika iesniegti ESMK un PDK attiecīgi 2017. gada 26. septembrī un 2018. gada 9. janvārī. ESMK 2. martā nāca klajā ar militāro rekomendāciju, kurā ieteikts no 2019. gada 1. janvāra izveidot 5 amata vietas (līdzfinansēti valstu eksperti). Ņemot vērā no PDK saņemto apstiprinājumu, tiek ierosināts 2019. gada budžeta projekta EĀDD iedaļā iekļaut vajadzīgās apropriācijas (0,3 miljoni EUR). 5.4.5. Kombinētā ietekme uz 2019. gada budžeta projekta EĀDD iedaļu (EUR) Budžeta pozīcija Nosaukums Saistību apropriācijas Maksājumu apropriācijas X iedaļa – Eiropas Ārējās darbības dienests 1 2 0 5 Norīkotie valstu militārie eksperti 280 000 280 000 3 0 0 0 Atalgojums un citas štata darbinieku tiesības 1 208 000 1 208 000 3 0 0 1 Ārštata darbinieki un ārējie pakalpojumi 437 000 437 000 3 0 0 2 Citi ar personālu saistīti izdevumi 954 000 954 000 3 0 0 3 Ēkas un saistītie izdevumi 1 351 000 1 351 000 3 0 0 4 Citi administratīvie izdevumi 934 000 934 000 Kopā 5 164 000 5 164 000 5.5. Jaunākie notikumi ilgtspējīgas zivsaimniecības partnerattiecību nolīgumu jomā Kā paredzēts Iestāžu nolīguma II daļas C punktā, Komisija ir pārbaudījusi jaunāko pieejamo informāciju par ilgtspējīgas zivsaimniecības partnerattiecību nolīgumiem (SFPA) un pārskatījusi paredzamās vajadzības 2019. gadam, pamatojoties uz sarunu procesu attīstību ar iesaistītajām trešām valstīm. Uz šīs pārskatīšanas pamata Komisija ierosina palielināt saistību un maksājumu apropriācijas par 7,0 miljoniem EUR, kas tiktu sadalīti starp darbības pozīciju (11 03 01) un rezervi (40 02 41), kā izklāstīts turpmākajā tabulā. Pieprasītā summa tiks izmantota, lai palielinātu finansiālo ieguldījumu saistībā ar jauno nolīgumu ar Maroku, jo sarunas tagad ir noslēgušās. Paredzams, ka nolīgums un ar to saistītais protokols stāsies spēkā 2019. gada pirmajā pusē, un rezerves pozīcijā tiek ierosināts iekļaut papildu summu. Turklāt, tā kā no 2018. gada 1. augusta sāka provizoriski piemērot nolīgumu ar Kotdivuāras Republiku, Komisija ierosina pārvietot attiecīgās apropriācijas 0,7 miljonu EUR apmērā no rezerves (40 02 41) uz darbības pozīciju (11 03 01). Sīkāka informācija pa budžeta pozīcijām ir sniegta tabulā: (EUR) Budžeta pozīcija Nosaukums Saistību apropriācijas Maksājumu apropriācijas III iedaļa – Eiropas Komisija 11 03 01 Pārvaldības satvara izveidošana Savienības zvejas kuģu veiktām zvejas darbībām trešo valstu ūdeņos 682 000 - 40 02 41 Diferencētās apropriācijas 6 318 000 7 000 000 Kopā 7 000 000 7 000 000 6.Tehniskas korekcijas 6.1. Eiropas Zāļu aģentūras štatu saraksta grozījumi 2019. gada budžeta projektā Komisija ierosināja saglabāt nemainīgu Eiropas Zāļu aģentūras (EMA) štatu saraksta amata vietu kopējo skaitu atbilstoši 2018. gadam apstiprinātajam līmenim (591 amata vieta). Tomēr šo amata vietu sadalījums starp administratoru (AD) un asistentu funkciju grupām (AST) un starp pakāpēm 2019. gada budžeta projektā iekļautajā štatu sarakstā tika kļūdaini mainīts. Tāpēc Komisija ierosina veikt tehnisku korekciju, kas neietekmē apropriācijas. Koriģētais štatu saraksts ir iekļauts budžeta pielikumā.



6.2. Grozījumi attiecībā uz budžeta piezīmi par Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu programmas (ISA2) atbalsta izdevumiem 2019. gada budžeta projektā budžeta piezīme par atbalsta izdevumiem saistībā ar programmu ISA² (26 01 04 01) tika kļūdaini grozīta, iekļaujot pasākumus, kas šajā postenī nav atļauti. Komisija ierosina tehnisku korekciju, lai atgrieztos pie teksta, kāds bija apstiprinātajā 2018. gada budžetā. Šī korekcija neietekmē apropriācijas.